title: Europa-Parlamentets og Rådets direktiv 2011/35/EU af 5. april 2011 om fusioner af aktieselskaber  EØS-relevant tekst

text:
               29.4.2011

               DA

               Den Europæiske Unions Tidende

               L 110/1

         EUROPA-PARLAMENTETS OG RÅDETS DIREKTIV 2011/35/EU
   af 5. april 2011
   om fusioner af aktieselskaber
   (kodifikation)
   (EØS-relevant tekst)
   EUROPA-PARLAMENTET OG RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 50, stk. 2, litra g),
   under henvisning til forslag fra Europa-Kommissionen,
   efter fremsendelse af udkast til lovgivningsmæssig retsakt til de nationale parlamenter,
   under henvisning til udtalelse fra Det Europæiske Økonomiske og Sociale Udvalg (1),
   efter den almindelige lovgivningsprocedure (2), og
   ud fra følgende betragtninger:

               (1)

               Rådets tredje direktiv 78/855/EØF af 9. oktober 1978 med hjemmel i traktatens artikel 54, stk. 3, litra g), om fusioner af aktieselskaber (3) er blevet ændret væsentligt ved flere lejligheder (4). Direktivet bør af klarheds- og rationaliseringshensyn kodificeres.

               (2)

               Den samordning, som er foreskrevet i artikel 50, stk. 2, litra g), i traktaten og i den almindelige plan for ophævelse af begrænsninger i etableringsfriheden (5), blev påbegyndt med Rådets første direktiv 68/151/EØF af 9. marts 1968 om samordning af de garantier, som kræves i medlemsstaterne af de i traktatens artikel 58, stk. 2, nævnte selskaber til beskyttelse af såvel selskabsdeltagernes som tredjemands interesser, med det formål at gøre disse garantier lige byrdefulde (6).

               (3)

               Denne samordning fortsattes for så vidt angår stiftelse af aktieselskaber og bevarelse af og ændringer i deres kapital med Rådets andet direktiv 77/91/EØF af 13. december 1976 om samordning af de garantier, der kræves i medlemsstaterne af de i artikel 58, stk. 2, i traktaten nævnte selskaber til beskyttelse af såvel selskabsdeltagernes som tredjemands interesser, for så vidt angår stiftelsen af aktieselskabet samt bevarelsen af og ændringer i dets kapital, med det formål at gøre disse garantier lige byrdefulde (7), og, for så vidt angår årsregnskaberne for visse selskabsformer, med Rådets fjerde direktiv 78/660/EØF af 25. juli 1978 på grundlag af traktatens artikel 54, stk. 3, litra g), om årsregnskaberne for visse selskabsformer (8).

               (4)

               Beskyttelse af selskabsdeltagernes og tredjemands interesser kræver, at medlemsstaternes lovgivning om fusion af aktieselskaber samordnes, og alle medlemsstater bør indføre fusionsregler i deres retsorden.

               (5)

               I forbindelse med denne samordning er det særligt vigtigt at sikre, at aktionærerne i de selskaber, der fusionerer, informeres i tilstrækkeligt omfang og så objektivt som muligt om fusionens virkninger, og at deres rettigheder beskyttes på en egnet måde. Der er imidlertid ingen grund til at kræve, at en uafhængig sagkyndig skal foretage en undersøgelse af fusionsplanen for aktionærerne, hvis alle aktionærer er enige om, at undersøgelsen er unødvendig.

               (6)

               Reglerne om beskyttelse af arbejdstagernes rettigheder i forbindelse med overførsel af virksomheder, bedrifter eller dele af virksomheder eller bedrifter findes for tiden i Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter (9).

               (7)

               Kreditorerne, herunder indehavere af obligationer samt indehavere af andre værdipapirer i de selskaber, der fusionerer, bør beskyttes mod at lide tab ved fusionen.

               (8)

               Offentlighed, som foreskrevet i Europa-Parlamentets og Rådets direktiv 2009/101/EF af 16. september 2009 om samordning af de garantier, som kræves i medlemsstaterne af de i traktatens artikel 48, stk. 2, nævnte selskaber til beskyttelse af såvel selskabsdeltagernes som tredjemands interesser, med det formål at gøre disse garantier lige byrdefulde (10), bør udvides til også at omfatte fusioner, således at tredjemand i tilstrækkeligt omfang informeres herom.

               (9)

               Det er nødvendigt at udstrække de garantier, der ydes deltagerne og tredjemand ved gennemførelse af fusioner, til også at gælde visse andre retlige fremgangsmåder, der på væsentlige områder udviser lighedspunkter med fusion, for at undgå at denne beskyttelse kan omgås.

               (10)

               For at øge retssikkerheden i forholdet mellem de deltagende selskaber, mellem disse og tredjemand og mellem aktionærerne indbyrdes, er det nødvendigt at begrænse ugyldighedstilfældene ved så vidt muligt at afhjælpe mangler ved fusionen, og ved at sætte en kort frist til fremsættelse af ugyldighedsindsigelsen.

               (11)

               Nærværende direktiv bør ikke berøre medlemsstaternes forpligtelser med hensyn til de i bilag I, del B, angivne frister for gennemførelse i national ret af direktiverne —

         VEDTAGET DETTE DIREKTIV:
   KAPITEL 1

      ANVENDELSESOMRÅDE

   Artikel 1
   1.   De samordningsforanstaltninger, som dette direktiv foreskriver, finder anvendelse på medlemsstaternes administrativt eller ved lov fastsatte bestemmelser for følgende selskabsformer:

               —

               i Belgien:

                           —

                           la société anonyme/de naamloze vennootschap

               —

               i Bulgarien:

                           —

                           акционерно дружество

               —

               i Den Tjekkiske Republik:

                           —

                           akciová společnost

               —

               i Danmark:

                           —

                           aktieselskaber

               —

               i Tyskland:

                           —

                           die Aktiengesellschaft

               —

               i Estland:

                           —

                           aktsiaselts

               —

               i Irland:

                           —

                           public companies limited by shares, og public companies limited by guarantee having a share capital

               —

               i Grækenland:

                           —

                           ανώνυμη εταιρία

               —

               i Spanien:

                           —

                           la sociedad anónima

               —

               i Frankrig:

                           —

                           la société anonyme

               —

               i Italien:

                           —

                           la società per azioni

               —

               på Cypern:

                           —

                           Δημόσιες εταιρείες περιορισμένης ευθύνης με μετοχές, δημόσιες εταιρείες περιορισμένης ευθύνης με εγγύηση που διαθέτουν μετοχικό κεφάλαιο

               —

               i Letland:

                           —

                           akciju sabiedrība

               —

               i Litauen:

                           —

                           akcinė bendrovė

               —

               i Luxembourg:

                           —

                           la société anonyme

               —

               i Ungarn:

                           —

                           részvénytársaság

               —

               på Malta:

                           —

                           kumpannija pubblika/public limited liability company, kumpannija privata/private limited liability company

               —

               i Nederlandene:

                           —

                           de naamloze vennootschap

               —

               i Østrig:

                           —

                           die Aktiengesellschaft

               —

               i Polen:

                           —

                           spółka akcyjna

               —

               i Portugal:

                           —

                           a sociedade anónima

               —

               i Rumænien:

                           —

                           societate pe acțiuni

               —

               i Slovenien:

                           —

                           delniška družba

               —

               i Slovakiet:

                           —

                           akciová spoločnosť

               —

               i Finland:

                           —

                           julkinen osakeyhtiö/publikt aktiebolag

               —

               i Sverige:

                           —

                           aktiebolag

               —

               i Det forenede Kongerige:

                           —

                           public companies limited by shares, og public companies limited by guarantee having a share capital.

         2.   Medlemsstaterne kan undlade at anvende dette direktiv på kooperative selskaber, der er oprettet under en af de i stk. 1 anførte selskabsformer. I det omfang medlemsstaternes lovgivning benytter sig af denne mulighed, skal det pålægges disse selskaber at anføre udtrykket »kooperativt selskab« på alle de i artikel 5 i direktiv 2009/101/EF omhandlede dokumenter.
   3.   Medlemsstaterne kan undlade at anvende dette direktiv, såfremt et eller flere af de selskaber, der overtages eller ophører, er under for konkurs, akkord eller en anden lignende procedure.
   KAPITEL II

      BESTEMMELSER OM FUSION VED ET SELSKABS OVERTAGELSE AF ET ELLER FLERE ANDRE SELSKABER OG OM FUSION VED STIFTELSE AF ET NYT SELSKAB

   Artikel 2
   Medlemsstaterne træffer med hensyn til de selskaber, der er undergivet deres lovgivning, bestemmelser om fusion ved et selskabs overtagelse af et eller flere andre selskaber og om fusion ved stiftelse af et nyt selskab.
   Artikel 3
   1.   I dette direktiv forstås ved »fusion ved overtagelse« den fremgangsmåde, hvorved et eller flere selskaber ved opløsning uden likvidation overdrager deres aktiver og passiver som helhed til et andet selskab mod vederlag i form af aktier i det overtagende selskab til aktionærerne i det eller de overtagne selskaber og eventuelt et kontant udligningsbeløb, der ikke kan overstige 10 % af de pågældende aktiers pålydende værdi eller, ved aktier uden pålydende værdi, af den bogførte pariværdi.
   2.   I henhold til en medlemsstats lovgivning kan der også ske fusion ved overtagelse af et eller flere selskaber i likvidation, såfremt de endnu ikke har påbegyndt udlodning af deres aktiver til aktionærerne.
   Artikel 4
   1.   I dette direktiv forstås ved »fusion ved stiftelse af et nyt selskab« den fremgangsmåde, hvorved flere selskaber ved opløsning uden likvidation overdrager deres aktiver og passiver som helhed til et selskab, som de stifter, mod vederlag i form af aktier i det nye selskab til deres aktionærer og eventuelt et kontant udligningsbeløb, der ikke kan overstige 10 % af de pågældende aktiers pålydende værdi eller, ved aktier uden pålydende værdi, af den bogførte pariværdi.
   2.   I henhold til en medlemsstats lovgivning kan der også ske fusion ved stiftelse af et nyt selskab, når et eller flere af de ophørende selskaber er i likvidation, såfremt de endnu ikke har påbegyndt udlodning af deres aktiver til aktionærerne.
   KAPITEL III

      FUSION VED OVERTAGELSE

   Artikel 5
   1.   De fusionerende selskabers administrations- eller ledelsesorganer udarbejder en skriftlig fusionsplan.
   2.   Fusionsplanen skal i det mindste indeholde følgende oplysninger:

               a)

               de fusionerende selskabers form, navn og vedtægtsmæssige hjemsted

               b)

               aktiernes ombytningsforhold og i givet fald de kontante udligningsbeløbs størrelse

               c)

               de nærmere regler for tildeling af aktier i det overtagende selskab

               d)

               det tidspunkt, fra hvilket disse aktier giver ret til andel i udbytte samt ethvert særligt forhold, der berører denne ret

               e)

               det tidspunkt, fra hvilket det overtagne selskabs handlinger regnskabsmæssigt anses som foretaget for det overtagende selskabs regning

               f)

               de rettigheder, som det overtagende selskab tilsikrer aktionærer med særlige rettigheder og indehavere af andre værdipapirer end aktier, eller de foranstaltninger, der foreslås vedrørende disse personer

               g)

               enhver særlig fordel, der gives de i artikel 10, stk. 1, omhandlede sagkyndige samt medlemmerne af de fusionerende selskabers administrations-, ledelses-, tilsyns- eller kontrolorganer.

         Artikel 6
   Fusionsplanen skal offentliggøres for hvert af de fusionerende selskaber efter den fremgangsmåde, der er fastsat i hver medlemsstats lovgivning, i overensstemmelse med artikel 3 i direktiv 2009/101/EF mindst en måned forud for dagen for den generalforsamling, der skal træffe bestemmelse om fusionsplanen.
   Ethvert af de fusionerende selskaber fritages fra det krav om offentliggørelse, som er fastlagt i artikel 3 i direktiv 2009/101/EF, hvis selskabet i en sammenhængende periode, der begynder mindst en måned før den dag, der er fastsat for den generalforsamling, hvor der skal træffes beslutning om fusionsplanen, og slutter tidligst ved generalforsamlingens afslutning, gør fusionsplanen gratis tilgængelig for offentligheden på sit websted. Medlemsstaterne underlægger ikke denne fritagelse andre krav eller begrænsninger end dem, der er nødvendige for at garantere webstedets sikkerhed og dokumenternes ægthed, og kan kun pålægge sådanne krav eller begrænsninger i det omfang, de er proportionale for at nå disse mål.
   Uanset denne artikels stk. 2 kan medlemsstaterne kræve, at offentliggørelse skal ske via den centrale elektroniske platform, der henvises til i artikel 3, stk. 5, i direktiv 2009/101/EF. Medlemsstaterne kan alternativt kræve, at en sådan offentliggørelse sker på et andet websted, der er udpeget af dem til dette formål. Hvis medlemsstaterne gør brug af en af disse muligheder, skal de sikre, at selskaberne ikke pålægges et specifikt gebyr for en sådan offentliggørelse.
   Anvendes et andet websted end den centrale elektroniske platform, offentliggøres en reference, der giver adgang til dette websted, på den centrale elektroniske platform mindst en måned inden den dag, der er fastsat for generalforsamlingen. Referencen angiver også datoen for offentliggørelsen af fusionsplanen på webstedet og er gratis tilgængelig for offentligheden. Selskaberne pålægges ikke et specifikt gebyr for en sådan offentliggørelse.
   Forbuddet mod at pålægge selskaberne et specifikt gebyr for en offentliggørelse, jf. stk. 3 og 4, berører ikke medlemsstaternes mulighed for at overvælte omkostningerne i forbindelse med den centrale elektroniske platform på selskaberne.
   Medlemsstaterne kan kræve, at selskaberne bibeholder oplysningerne på deres websted i en specifik periode efter generalforsamlingen, eller i givet fald på den elektroniske platform eller det andet websted, som den pågældende medlemsstat har udpeget. Medlemsstaterne kan fastsætte konsekvenserne af en midlertidig afbrydelse af adgangen til webstedet eller til den centrale elektroniske platform som følge af tekniske eller andre årsager.
   Artikel 7
   1.   Fusionen kræver i det mindste samtykke fra generalforsamlingen i hvert af de fusionerende selskaber. Medlemsstaternes lovgivning bestemmer, at denne beslutning om samtykke skal træffes med i det mindste et flertal, som ikke må være mindre end to tredjedele af de stemmer, der er knyttet enten til de repræsenterede aktier eller den repræsenterede tegnede kapital.
   Medlemsstaternes lovgivning kan dog bestemme, at et simpelt flertal af de i første afsnit nævnte stemmer er tilstrækkeligt, når mindst halvdelen af den tegnede kapital er repræsenteret. Herudover finder i givet fald reglerne om ændring af stiftelsesdokumentet og vedtægten anvendelse.
   2.   Såfremt der findes flere aktieklasser, kræver beslutningen om fusion en særskilt afstemning, i det mindste for hver klasse af aktionærer, hvis rettigheder forringes ved dispositionen.
   3.   Beslutningen omfatter godkendelsen af fusionsplanen og de eventuelle ændringer til stiftelsesdokumentet og vedtægten, som dens gennemførelse nødvendiggør.
   Artikel 8
   En medlemsstats lovgivning kan undlade at kræve, at fusionen kræver samtykke fra det overtagende selskabs generalforsamling, hvis følgende betingelser er opfyldt:

               a)

               den i artikel 6 foreskrevne offentliggørelse skal for det overtagende selskab ske mindst en måned inden dagen for den generalforsamling i det eller de overtagne selskaber, som skal træffe beslutning om fusionsplanen

               b)

               alle aktionærer i det overtagende selskab har ret til mindst en måned forud for den i litra a) anførte dag på det pågældende selskabs hjemsted at gøre sig bekendt med de i artikel 11, stk. 1, nævnte dokumenter

               c)

               en eller flere aktionærer i det overtagende selskab, hvis aktiebeholdning udgør en mindsteprocentdel af den tegnede kapital, skal have ret til at kræve generalforsamlingens indkaldelse i det overtagende selskab, på hvilken der skal træffes beslutning om fusionens vedtagelse; denne mindste procentdel kan ikke fastsættes til mere end 5 %; medlemsstaterne kan dog bestemme, at aktier uden stemmeret undtages fra beregningen af denne procentdel.

         Med henblik på stk. 1, litra b), finder artikel 11, stk. 2, 3 og 4, anvendelse.
   Artikel 9
   1.   Hvert af de fusionerende selskabers administrations eller ledelsesorganer udarbejder en udførlig skriftlig beretning, i hvilken fusionsplanen, herunder navnlig aktiernes ombytningsforhold, forklares og begrundes retligt og økonomisk.
   Såfremt der har været særlige vanskeligheder forbundet med vurderingen, skal disse også omtales i denne beretning.
   2.   Hvert af de involverede selskabers administrations- eller ledelsesorganer underretter deres selskabs generalforsamling og de andre involverede selskabers administrations eller ledelsesorganer, således at de kan underrette deres respektive generalforsamlinger om enhver væsentlig ændring i aktiverne og passiverne mellem datoen for udarbejdelsen af fusionsplanen og datoen for de generalforsamlinger, der skal træffe beslutning om fusionsplanen.
   3.   Medlemsstaterne kan fastsætte, at den beretning, der henvises til i stk. 1, og/eller de oplysninger, der henvises til i stk. 2, ikke kræves, hvis alle aktionærerne og indehaverne af andre værdipapirer, der giver stemmeret i hvert af de selskaber, som deltager i fusionen, er enige herom.
   Artikel 10
   1.   For hvert af de fusionerende selskaber undersøger en eller flere sagkyndige, der er uafhængige af disse, og som er udpeget eller godkendt af en retslig eller administrativ myndighed, fusionsplanen og udarbejder en skriftlig beretning til aktionærerne. Dog kan en medlemsstats lovgivning bestemme, at der udpeges en eller flere uafhængige sagkyndige for alle de fusionerende selskaber, hvis denne udpegning på fælles anmodning af disse selskaber foretages af en retslig eller administrativ myndighed. Disse sagkyndige kan i henhold til hver medlemsstats lovgivning være såvel fysiske som juridiske personer og selskaber.
   2.   I den i stk. 1 nævnte beretning skal de sagkyndige under alle omstændigheder erklære, hvorvidt ombytningsforholdet er rimeligt og sagligt begrundet. Denne erklæring skal mindst:

               a)

               angive den eller de metoder, der er anvendt ved fastsættelsen af det foreslåede ombytningsforhold

               b)

               anføre om denne eller disse metoder er hensigtsmæssige i det foreliggende tilfælde, samt angive de værdier, som hver enkelt metode resulterer i, og indeholde en udtalelse om den relative betydning, der tillægges disse metoder ved fastsættelsen af værdien.

         Såfremt der har været særlige vanskeligheder forbundet med vurderingen, skal disse også omtales i beretningen.
   3.   Enhver sagkyndig har ret til hos de fusionerende selskaber at få adgang til alle nødvendige oplysninger og dokumenter samt til at foretage enhver nødvendig kontrol.
   4.   Der kræves ikke nogen undersøgelse af fusionsplanen og heller ikke nogen beretning fra en sagkyndig, hvis alle aktionærer og indehavere af andre værdipapirer, der giver stemmeret i hvert af de selskaber, som deltager i fusionen, er enige herom.
   Artikel 11
   1.   Mindst en måned forud for dagen for den generalforsamling, der skal træffe beslutning om fusionsplanen, har hver aktionær ret til på selskabets hjemsted at gøre sig bekendt med i det mindste følgende dokumenter:

               a)

               fusionsplanen

               b)

               de fusionerende selskabers årsregnskaber og årsberetninger for de sidste tre regnskabsår

               c)

               i givet fald en mellembalance, der er afsluttet på et tidspunkt, som ikke ligger før den første dag i den tredje måned forud for fusionsplanens udarbejdelse, såfremt de sidste årsregnskaber vedrører et regnskabsår, der er udløbet mere end 6 måneder forud for dette tidspunkt

               d)

               i givet fald de i artikel 9 nævnte beretninger fra de fusionerende selskabers administrations- eller ledelsesorganer

               e)

               i givet fald de i artikel 10, stk. l, nævnte beretninger.

         Med henblik på første afsnit, litra c), kræves der ikke en mellembalance, hvis selskabet offentliggør en halvårsrapport i overensstemmelse med artikel 5 i Europa-Parlamentets og Rådets direktiv 2004/109/EF af 15. december 2004 om harmonisering af gennemsigtighedskrav i forbindelse med oplysninger om udstedere, hvis værdipapirer er optaget til handel på et reguleret marked (11) og stiller den til rådighed for aktionærerne i overensstemmelse med dette stykke. Medlemsstaterne kan endvidere fastsætte, at der ikke kræves en mellembalance, hvis alle aktionærerne og indehaverne af andre værdipapirer, der giver stemmeret i hvert af de selskaber, som deltager i fusionen, er enige herom.
   2.   Den i stk. 1, første afsnit, litra c), nævnte mellembalance udarbejdes efter samme metoder og med samme opstilling som i den sidste årlige balance.
   Dog kan en medlemsstats lovgivning bestemme at:

               a)

               det ikke er nødvendigt at foretage en ny faktisk opgørelse af beholdningen

               b)

               værdiansættelserne i den sidste balance kun kan ændres i overensstemmelse med bevægelserne i henhold til bogføringen; der skal dog tages hensyn til:

                           —

                           afskrivninger og henlæggelser for den mellemliggende tid

                           —

                           væsentlige ændringer af den faktiske værdi, som ikke fremgår af bogføringen.

         3.   Enhver aktionær skal efter anmodning vederlagsfrit kunne få fuldstændige eller om ønsket delvise genparter af de i stk. 1 nævnte dokumenter.
   Såfremt en aktionær har erklæret sig indforstået med, at selskabet anvender elektroniske midler til at videregive oplysninger, kan sådanne genparter stilles til rådighed ved elektronisk post.
   4.   Et selskab fritages fra kravet om at stille de dokumenter, der henvises til i stk. 1, til rådighed på sit hjemsted, hvis det i en sammenhængende periode, der begynder mindst en måned før den dag, der er fastsat for den generalforsamling, hvor der skal træffes beslutning om fusionsplanen, og slutter tidligst ved generalforsamlingens afslutning, gør dem tilgængelige på sit websted. Medlemsstaterne underlægger ikke denne fritagelse andre krav eller begrænsninger end dem, der er nødvendige for at garantere webstedets sikkerhed og dokumenternes ægthed, og kan kun pålægge sådanne krav eller begrænsninger i det omfang, de er proportionale for at nå disse mål.
   Stk. 3 finder ikke anvendelse, hvis webstedet i hele den periode, der henvises til i nærværende stykkes første afsnit, giver aktionærerne mulighed for at downloade og printe de dokumenter, der henvises til i stk. 1. I dette tilfælde kan medlemsstaterne dog fastsætte, at selskabet skal gøre disse dokumenter tilgængelige for aktionærerne til eftersyn på sit hjemsted.
   Medlemsstaterne kan kræve, at selskaberne bibeholder oplysningerne på deres websted i en specifik periode efter generalforsamlingen. Medlemsstaterne kan fastsætte konsekvenserne af en midlertidig afbrydelse af adgangen til webstedet som følge af tekniske eller andre årsager.
   Artikel 12
   Beskyttelsen af arbejdstagernes rettigheder i hvert af de fusionerende selskaber sker i henhold til direktiv 2001/23/EF.
   Artikel 13
   1.   Medlemsstaternes lovgivninger fastsætter en passende ordning til sikring af de rettigheder, som tilkommer de fusionerende selskabers kreditorer, hvis fordringer er stiftet forud for fusionsplanens offentliggørelse og ikke er forfaldne på tidspunktet for denne offentliggørelse.
   2.   Med henblik herpå skal medlemsstaternes lovgivninger i det mindste bestemme, at kreditorerne har krav på passende sikkerhed, såfremt de fusionerende selskabers finansielle situation gør denne beskyttelse nødvendig, og såfremt kreditorerne ikke allerede har en sådan sikkerhed.
   Medlemsstaterne fastsætter betingelserne for den beskyttelse, der er omhandlet i stk. 1 og i nærværende stykkes første afsnit. Medlemsstaterne sikrer under alle omstændigheder, at kreditorerne kan anmode den relevante administrative eller retlige myndighed om hensigtsmæssige sikkerhedsforanstaltninger, såfremt de kan godtgøre, at deres krav på grund af fusionen er i fare, og at selskabet ikke har iværksat hensigtsmæssige sikkerhedsforanstaltninger.
   3.   Beskyttelsen af det overtagende og det overtagne selskabs kreditorer kan være forskellig.
   Artikel 14
   Med forbehold af bestemmelser om fælles udøvelse af rettigheder for indehavere af obligationer i fusionerende selskaber anvendes artikel 13 på disse kreditorer, medmindre en forsamling af indehavere af massegældsbreve, såfremt den nationale lovgivning indeholder bestemmelser om en sådan forsamling, eller hver enkelt indehaver af massegældsbreve har godkendt fusionen.
   Artikel 15
   Indehavere af andre værdipapirer end aktier, hvortil der er knyttet særrettigheder, skal i det overtagende selskab have rettigheder, der mindst svarer til dem, de besad i det overtagne selskab, medmindre ændringen i disse rettigheder er godkendt på en forsamling af indehavere af disse værdipapirer, såfremt den nationale lovgivning indeholder bestemmelser om en sådan forsamling, eller de er godkendt af hver enkelt indehaver af disse værdipapirer, eller medmindre disse indehavere har ret til at få deres værdipapirer tilbagekøbt af det overtagende selskab.
   Artikel 16
   1.   Såfremt en medlemsstats lovgivning ikke fastsætter nogen forebyggende retslig eller administrativ kontrol med fusionens lovlighed, eller såfremt denne kontrol ikke omfatter alle for fusionen krævede handlinger, skal protokollen fra de generalforsamlinger, der træffer beslutning om fusionen, og i givet fald den efter disse generalforsamlinger sluttede fusionsaftale, legaliseres. Såfremt fusionen ikke kræver samtykke fra generalforsamlinger i alle de fusionerende selskaber, skal fusionsplanen legaliseres.
   2.   Notaren eller den myndighed, som er beføjet til at legalisere dokumentet, skal undersøge og bekræfte tilstedeværelsen og retmæssigheden af alle de handlinger og formaliteter, som påhviler det selskab, for hvilket notaren eller myndigheden handler, og af fusionsplanen.
   Artikel 17
   Medlemsstaternes lovgivning fastsætter det tidspunkt, på hvilket fusionen får virkning.
   Artikel 18
   1.   Fusionen skal for hvert af de fusionerende selskaber offentliggøres efter den fremgangsmåde, der er fastsat i hver enkelt medlemsstats lovgivning, i overensstemmelse med artikel 3 i direktiv 2009/101/EF.
   2.   Det overtagende selskab kan selv iværksætte de formaliteter vedrørende offentliggørelse, der skal opfyldes med hensyn til det eller de overtagne selskaber.
   Artikel 19
   1.   Fusionen har ipso jure følgende retsvirkninger, som indtræder samtidigt:

               a)

               både i forholdet mellem det overtagne og det overtagende selskab og i forhold til tredjemand overgår det overtagne selskabs aktiver og passiver som helhed til det overtagende selskab

               b)

               aktionærerne i det overtagne selskab bliver aktionærer i det overtagende selskab

               c)

               det overtagne selskab ophører.

         2.   Aktier i det overtagne selskab ombyttes ikke med aktier i det overtagende selskab, når aktierne i det overtagne selskab indehaves af enten:

               a)

               det overtagende selskab selv eller af en person, der handler i eget navn, men for selskabets regning, eller

               b)

               det overtagne selskab selv eller af en person, der handler i eget navn, men for selskabets regning.

         3.   Det ovenfor anførte berører ikke de medlemsstaters lovgivning, som kræver særlige formaliteter, for at overdragelsen af visse formuegenstande, rettigheder og forpligtelser, der følger med det overtagne selskab, har retsvirkning over for tredjemand. Det overtagende selskab kan selv iværksætte disse formaliteter; medlemsstaternes lovgivning kan dog tillade, at det overtagne selskab fortsat iværksætter disse formaliteter i en begrænset periode, som bortset fra særlige tilfælde ikke må være længere end et halvt år regnet fra den dato, hvor fusionen får virkning.
   Artikel 20
   I medlemsstaternes lovgivning skal der i det mindste fastsættes regler for det privatretlige ansvar, som påhviler medlemmerne af det overtagne selskabs administrations- eller ledelsesorganer i forhold til selskabets aktionærer på grund af uforsvarlig adfærd udvist af medlemmerne af de nævnte organer i forbindelse med fusionens forberedelse og gennemførelse.
   Artikel 21
   I medlemsstaternes lovgivning skal der i det mindste fastsættes regler for det privatretlige ansvar, som de sagkyndige, der i henhold til artikel 10, stk. 1, skal afgive beretning for det overtagne selskab, har over for det overtagne selskabs aktionærer på grund af uforsvarlig adfærd udvist af de sagkyndige under udførelsen af deres hverv.
   Artikel 22
   1.   Medlemsstaterne kan kun fastsætte bestemmelser om fusioners ugyldighed i overensstemmelse med følgende regler:

               a)

               ugyldigheden skal fastslås ved en retsafgørelse

               b)

               en fusion, som har fået virkning i henhold til artikel 17, kan kun erklæres ugyldig på grund af manglende forebyggende retslig eller administrativ kontrol med lovligheden eller manglende legalisering, eller hvis det konstateres, at generalforsamlingens beslutning er ugyldig eller anfægtelig i henhold til national ret

               c)

               retssag til fastslåelse af ugyldigheden kan ikke anlægges, når der er forløbet seks måneder efter det tidspunkt, hvor fusionen er blevet virksom over for den, der gør ugyldigheden gældende, eller hvis mangelen er afhjulpet

               d)

               såfremt det er muligt at afhjælpe den mangel, på grund af hvilken fusionen kan erklæres ugyldig, skal retten give de pågældende selskaber en frist hertil

               e)

               den afgørelse, ved hvilken fusionens ugyldighed fastslås, offentliggøres i henhold til de i hver medlemsstat ved lov fastsatte bestemmelser i overensstemmelse med artikel 3 i direktiv 2009/101/EF

               f)

               såfremt en medlemsstats lovgivning tillader tredjemand at påklage afgørelsen, kan dette kun ske inden for en frist af seks måneder, efter at afgørelsen er gjort offentlig tilgængelig i henhold til direktiv 2009/101/EF

               g)

               den afgørelse, ved hvilken fusionens ugyldighed fastslås, berører ikke i sig selv retsvirkningerne af de forpligtelser, der er blevet indgået af eller over for det overtagende selskab, inden afgørelsen er gjort offentlig tilgængelig, men efter det tidspunkt, hvor fusionen får virkning

               h)

               de i fusionen deltagende selskaber hæfter solidarisk for det overtagende selskabs under litra g) omhandlede forpligtelser.

         2.   Uanset stk. 1, litra a), kan en medlemsstats lovgivning ligeledes bestemme, at en administrativ myndighed kan fastslå fusionens ugyldighed, hvis en sådan afgørelse kan indbringes for en retsmyndighed. Stk. 1, litra b) og litra d)-h) finder tilsvarende anvendelse på den administrative myndighed. Denne ugyldighedsprocedure kan ikke indledes efter udløbet af en frist på seks måneder fra det tidspunkt, hvor fusionen får virkning.
   3.   Medlemsstaternes lovgivning vedrørende mulighederne for at erklære en fusion ugyldig efter andre former for kontrol end den forebyggende retslige eller administrative kontrol med fusionens lovlighed berøres ikke.
   KAPITEL IV

      FUSION VED STIFTELSE AF ET NYT SELSKAB

   Artikel 23
   1.   Med forbehold af artikel 12 og 13 i direktiv 2009/101/EF finder artikel 5, 6 og 7, samt artikel 9-22 i nærværende direktiv anvendelse på fusion ved stiftelse af et nyt selskab. I forbindelse hermed forstås ved »fusionerende selskaber« eller »overtagne selskab« de ophørende selskaber og ved »overtagende selskab« det nye selskab.
   Artikel 5, stk. 2, litra a), i dette direktiv finder også anvendelse på det nye selskab.
   2.   Fusionsplanen og, såfremt de foreligger som et særskilt dokument, stiftelsesdokumentet eller udkastet til stiftelsesdokument og det nye selskabs vedtægt eller udkast hertil kræver godkendelse fra generalforsamlingen i hvert af de selskaber, som sammensmeltes.
   KAPITEL V

      ET SELSKABS OVERTAGELSE AF ET ANDET, I HVILKET DET FØRSTE EJER 90 % ELLER MERE AF AKTIERNE

   Artikel 24
   Medlemsstaterne fastsætter for de selskaber, der henhører under deres lovgivning, bestemmelser om den fremgangsmåde, hvorved et eller flere selskaber opløses uden likvidation og overdrager deres aktiver og passiver som helhed til et andet selskab, der ejer alle deres aktier samt øvrige værdipapirer, der giver stemmeret på generalforsamlingen. Bestemmelserne i kapitel III finder anvendelse på denne fremgangsmåde. Medlemsstaterne kan imidlertid ikke pålægge de krav, der er anført i artikel 5, stk. 2, litra b), c) og d), artikel 9 og 10, artikel 11, stk. 1, litra d) og e), artikel 19, stk. 1, litra b), samt artikel 20 og 21.
   Artikel 25
   Medlemsstaterne kan ikke anvende artikel 7 på de i artikel 24 nævnte fremgangsmåder, såfremt følgende betingelser er opfyldt:

               a)

               den i artikel 6 foreskrevne offentliggørelse skal for hvert af de selskaber, som deltager i transaktionen, ske mindst en måned inden, transaktionen får virkning

               b)

               alle det overtagende selskabs aktionærer har ret til mindst en måned inden transaktionen får virkning på selskabets hjemsted at gøre sig bekendt med de i artikel 11, stk. 1, litra a), b) og c), angivne dokumenter

               c)

               artikel 8, stk. 1, litra c), skal finde anvendelse.

         Med henblik på denne artikels stk. 1, litra b) finder artikel 11, stk. 2, 3 og 4, anvendelse.
   Artikel 26
   Medlemsstaterne kan anvende artikel 24 og 25 på fremgangsmåder, hvorved et eller flere selskaber opløses uden likvidation og overdrager deres aktiver og passiver som helhed til et andet selskab, såfremt alle de i artikel 24 nævnte aktier og øvrige værdipapirer fra det eller de overtagne selskaber tilhører det overtagende selskab og/eller personer, som har disse aktier og værdipapirer noteret på eget navn, men for det overtagende selskabs regning.
   Artikel 27
   Hvis en fusion ved overtagelse gennemføres af et selskab, som ejer 90 % eller flere, men ikke samtlige aktier og andre værdipapirer, der giver stemmeret på generalforsamlingen i det eller de overtagne selskaber, kan medlemsstaterne ikke kræve, at fusionen kræver samtykke fra generalforsamlingen i det overtagende selskab, hvis følgende betingelser er opfyldt:

               a)

               den i artikel 6 foreskrevne offentliggørelse skal for det overtagende selskab ske mindst en måned inden den generalforsamling i det eller de overtagne selskaber, der skal træffe beslutning om fusionen

               b)

               alle aktionærer i det overtagende selskab skal have ret til mindst en måned inden det i litra a) angivne tidspunkt på dette selskabs hjemsted at gøre sig bekendt med de i artikel 11, stk. 1, litra a) og b), og i givet fald de i artikel 11, stk. 1, litra c), d) og e), nævnte dokumenter

               c)

               artikel 8, stk. 1, litra c), skal finde anvendelse.

         Med henblik på denne artikels stk. 1, litra b), finder artikel 11, stk. 2, 3 og 4, anvendelse.
   Artikel 28
   Medlemsstaterne kan ikke pålægge kravene i artikel 9, 10 og 11 i forbindelse med en fusion som nævnt i artikel 27, hvis følgende betingelser er opfyldt:

               a)

               de aktionærer, som er i mindretal i det overtagne selskab, har ret til at lade det overtagende selskab erhverve deres aktier

               b)

               i så fald har de ret til at modtage et vederlag svarende til værdien af deres aktier

               c)

               i tilfælde af uenighed om dette vederlag skal det kunne fastsættes af en domstol eller af en administrativ myndighed, der er udpeget af medlemsstaten til dette formål.

         En medlemsstat behøver ikke at anvende stk. 1, hvis medlemsstatens lovgivning giver det overtagende selskab ret til, uden forudgående offentligt tilbud om overtagelse, at kræve, at alle indehaverne af de resterende værdipapirer i det eller de selskaber, der skal overtages, sælger disse værdipapirer til det overtagende selskab forud for fusionen til en rimelig pris.
   Artikel 29
   Medlemsstaterne kan anvende artikel 27 og 28 på fremgangsmåder, hvorved et eller flere selskaber opløses uden likvidation og overdrager deres aktiver og passiver som helhed til et andet selskab, såfremt mindst 90 % men ikke alle de i artikel 27 omhandlede aktier og øvrige værdipapirer fra det eller de opløste selskaber tilhører det overtagende selskab og/eller personer, som har disse aktier og værdipapirer noteret på eget navn, men for det overtagende selskabs regning.
   KAPITEL VI

      ANDRE TRANSAKTIONER, DER KAN SIDESTILLES MED FUSION

   Artikel 30
   Når det i en medlemsstats lovgivning tillades, at det kontante udligningsbeløb ved en af de i artikel 2 omhandlede transaktioner overstiger 10 %, finder kapitel III og IV og artikel 27, 28 og 29 anvendelse.
   Artikel 31
   Når en medlemsstats lovgivning tillader en af de i artikel 2, 24 eller 30 omhandlede transaktioner, uden at alle de overdragende selskaber ophører, finder henholdsvis kapitel III — med undtagelse af artikel 19, stk. 1, litra c) — kapitel IV eller V anvendelse.
   KAPITEL VII

      AFSLUTTENDE BESTEMMELSER

   Artikel 32
   Direktiv 78/855/EØF, som ændret ved de retsakter, der er nævnt i bilag I, del A, ophæves, uden at dette berører medlemsstaternes forpligtelser med hensyn til de i bilag I, del B, angivne frister for gennemførelse i national ret af direktiverne.
   Henvisninger til det ophævede direktiv gælder som henvisninger til nærværende direktiv og læses efter sammenligningstabellen i bilag II.
   Artikel 33
   Dette direktiv træder i kraft den 1. juli 2011.
   Artikel 34
   Dette direktiv er rettet til medlemsstaterne.

      Udfærdiget i Strasbourg, den 5. april 2011.

            På Europa-Parlamentets vegne

         J. BUZEK

            Formand

            På Rådets vegne

         GYŐRI E.

            Formand

      (1)  EUT C 51 af 17.2.2011, s. 36.

      (2)  Europa-Parlamentets holdning af 18.1.2011 (endnu ikke offentliggjort i EUT) og Rådets afgørelse af 21.3.2011.

      (3)  EFT L 295 af 20.10.1978, s. 36.

      (4)  Jf. bilag I, del A.

      (5)  EFT 2 af 15.1.1962, s. 36/62.

      (6)  EFT L 65 af 14.3.1968, s. 8.

      (7)  EFT L 26 af 31.1.1977, s. 1.

      (8)  EFT L 222 af 14.8.1978, s. 11.

      (9)  EFT L 82 af 22.3.2001, s. 16.

      (10)  EUT L 258 af 1.10.2009, s. 11.

      (11)  EUT L 390 af 31.12.2004, s. 38.

      BILAG I
      DEL A

         Ophævet direktiv med oversigt over ændringer

      (jf. artikel 32)

                  Rådets direktiv 78/855/EØF
                  (EFT L 295 af 20.10.1978, s. 36)

                  Bilag I, punkt III. C til tiltrædelsesakten af 1979
                  (EFT L 291 af 19.11.1979, s. 89)

                  Bilag I, punkt II. d) til tiltrædelsesakten af 1985
                  (EFT L 302 af 15.11.1985, s. 157)

                  Bilag I, punkt XI.A.3. til tiltrædelsesakten af 1994
                  (EFT C 241 af 29.8.1994, s. 194)

                  Bilag II, punkt 4.A.3 til tiltrædelsesakten af 2003
                  (EUT L 236 af 23.9.2003, s. 338)

                  Rådets direktiv 2006/99/EF
                  (EUT L 363 af 20.12.2006, s. 137)

                  Kun for så vidt angår henvisningen til direktiv 78/855/EØF i artikel 1 og bilag, del A.3.

                  Europa-Parlamentets og Rådets direktiv 2007/63/EF
                  (EUT L 300 af 17.11.2007, s. 47)

                  Udelukkende artikel 2

                  Europa-Parlamentets og Rådets direktiv 2009/109/EF
                  (EUT L 259 af 2.10.2009, s. 14)

                  Udelukkende artikel 2

            DEL B

         Liste over frister for gennemførelse i national ret

      (jf. artikel 32)

                  Direktiv

                  Gennemførelsesfrist

                  78/855/EØF

                  13. oktober 1981

                  2006/99/EF

                  1. januar 2007

                  2007/63/EF

                  31. december 2008

                  2009/109/EF

                  30. juni 2011

      BILAG II

         Sammenligningstabel

                  Direktiv 78/855/EØF

                  Nærværende direktiv

                  Artikel 1

                  Artikel 1

                  Artikel 2-4

                  Artikel 2-4

                  Artikel 5-22

                  Artikel 5-22

                  Artikel 23, stk. 1

                  Artikel 23, stk. 1, første afsnit

                  Artikel 23, stk. 2

                  Artikel 23, stk. 1, andet afsnit

                  Artikel 23, stk. 3

                  Artikel 23, stk. 2

                  Artikel 24-29

                  Artikel 24-29

                  Artikel 30 og 31

                  Artikel 30 og 31

                  Artikel 32

                  —

                  —

                  Artikel 32

                  —

                  Artikel 33

                  Artikel 33

                  Artikel 34

                  —

                  Bilag I

                  —

                  Bilag II


Avis juridique important

|

31970L0311

Rådets direktiv 70/311/EØF af 8. juni 1970 om tilnærmelse af medlemsstaternes lovgivning om styreapparater for motordrevne køretøjer og påhængskøretøjer dertil

EF-Tidende nr. L 133 af 18/06/1970 s. 0010 - 0013 den finske specialudgave: kapitel 13 bind 1 s. 0139  den danske specialudgave: serie I kapitel 1970(II) s. 0323  den svenske specialudgave: kapitel 13 bind 1 s. 0139  den engelske specialudgave: serie I kapitel 1970(II) s. 0375  den græske specialudgave: Kapitel 13 bind 1 s. 0093  den spanske specialudgave: Kapitel 13 bind 1 s. 0221  den portugisiske specialudgave: Kapitel 13 bind 1 s. 0221

++++  RAADETS DIREKTIV  af 8 . juni 1970  om tilnaermelse af medlemsstaternes lovgivning om styreapparater for motordrevne koeretoejer og paahaengskoeretoejer dertil   ( 70/311/EOEF )  RAADET FOR DE EUROPAEISKE FAELLESSKABER HAR  under henvisning til traktaten om oprettelse af Det europaeiske oekonomiske Faellesskab , saerlig artikel 100 ,  under henvisning til forslag fra Kommissionen ,  under henvisning til udtalelse fra Det europaeiske Parlament ( 1 ) ,  under henvisning til udtalelse fra Det oekonomiske og sociale Udvalg ( 2 ) , og  ud fra foelgende betragtninger :  De tekniske forskrifter , som motordrevne koeretoejer skal opfylde i henhold til de enkelte staters lovgivning , omfatter blandt andet ogsaa styreapparaterne ;  disse forskrifter er forskellige fra medlemsstat til medlemsstat ; det er derfor noedvendigt , at alle medlemsstater - enten udover eller i stedet for deres nuvaerende ordning - gennemfoerer ensartede bestemmelser , navnlig med henblik paa , at EOEF-standardtypegodkendelse i overensstemmelse med Raadets direktiv af 6 . februar 1970 om tilnaermelse af medlemsstaternes lovgivning om godkendelse af motordrevne koeretoejer og paahaengskoeretoejer dertil ( 3 ) kan anvendes for alle koeretoejstyper ,  UDSTEDT FOELGENDE DIREKTIV :  Artikel 1  Ved koeretoejer forstaas i dette direktiv alle motordrevne koeretoejer med eller uden karrosseri , der er bestemt til faerdsel paa vej , og som har mindst 4 hjul og en konstruktivt bestemt maksimalhastighed paa mere end 25 km/t , samt paahaengskoeretoejer til saadanne koeretoejer , med undtagelse af skinnekoeretoejer , landbrugstraktorer og -arbejdsredskaber og andre arbejdsredskaber .  Artikel 2  Medlemsstaterne kan ikke naegte EOEF-standardtypegodkendelse eller national godkendelse af et koeretoej af grunde , der vedroerer styreapparatet , hvis dette opfylder bestemmelserne i bilaget til dette direktiv .  Artikel 3  AEndringer , der er noedvendige for at tilpasse bilagets bestemmelser til den tekniske udvikling , gennemfoeres i overensstemmelse med den fremgangsmaade , der er fastsat i artikel 13 i Raadets direktiv af 6 . februar 1970 om godkendelse af motordrevne koeretoejer og paahaengskoeretoejer dertil .  Artikel 4  1 . Medlemsstaterne saetter de noedvendige bestemmelser i kraft for at efterkomme dette direktiv inden 18 maaneder efter dets meddelelse og giver omgaaende Kommissionen underretning herom .  2 . Medlemsstaterne drager omsorg for , at ordlyden af de vigtigste nationale bestemmelser , som de udsteder paa det omraade , der er omfattet af dette direktiv , tilsendes Kommissionen .  Artikel 5  Dette direktiv er rettet til medlemsstaterne .  Udfaerdiget i Luxembourg , den 8 . juni 1970 .  Paa Raadets vegne  P . HARMEL  Formand  ( 1 ) EFT nr . C 160 af 18 . 12 . 1969 , s . 7 .  ( 2 ) EFT nr . C 10 af 27 . 1 . 1970 , s . 18 .  ( 3 ) EFT nr . L 42 af 23 . 2 . 1970 , s . 1 .  BILAG  1 . DEFINITIONER  1.1 . Styreapparat   " Styreapparat " er hele det anlaeg , der tjener til at aendre koeretoejets retning .  Styreapparatet kan omfatte :   - betjeningsanordning ,   - styretransmissionen ,   - de styrende hjul ,   - eventuelt en saerlig anordning til frembringelse af hjaelpe - eller fremmedkraft .  1.1.1 . Betjeningsanordning   " Betjeningsanordningen " er den del af styreapparatet , der umiddelbart betjenes af foereren for at styre koeretoejet .  1.1.2 . Transmission  1.1.2.1 . Paa motorkoeretoejer er " transmissionen " den del af styreapparatet , der befinder sig mellem betjeningsanordningen og de styrende hjul , med undtagelse af de saerlige anordninger , der er naevnt under punkt 1.1.4 . Transmissionen kan vaere mekanisk , hydraulisk , pneumatisk eller elektrisk eller en kombination heraf .  1.1.2.2 . Paa paahaengskoeretoejer er " transmissionen " den del af styreapparatet , der overfoerer den til retningsaendringen noedvendige kraft til de styrende hjul .  1.1.3 . Styrende hjul   " Styrende hjul " er de hjul , hvis loeberetning i forhold til koeretoejet kan aendres direkte eller indirekte med det formaal at aendre koeretoejets bevaegelsesretning .  1.1.4 . Saerlige anordninger   " Saerlige anordninger " er den del af styreapparatet , der frembringer partiel eller fuld styreservokraft . Hjaelpekraften eller den fulde fremmedkraft kan frembringes ad mekanisk , hydraulisk , pneumatisk eller elektrisk vej eller ved en kombination heraf ( f.eks . olietrykpumper , luftkompressorer eller energireservoirer ) .  1.2 . Forskellige slags styreapparater  1.2.1 . Afhaengigt af , hvorledes den til retningsaendringen af de styrende hjul noedvendige styrekraft frembringes , skelnes der mellem foelgende styreapparater :  1.2.1.1 . manuel styring , hvor styrekraften udelukkende frembringes ved foererens muskelkraft ;  1.2.1.2 . partiel servostyring , hvor styrekraften frembringes af foererens muskelkraft og af de under punkt 1.1.4 . naevnte saerlige anordninger ;  1.2.1.3 . fuld servostyring , hvor styrekraften udelukkende frembringes af de under punkt 1.1.4 . naevnte saerlige anordninger .  1.3 . Aktiveringskraft   " Aktiveringskraft " er den kraft , foereren udoever paa betjeningsanordningen for at styre koeretoejet .  2 . KONSTRUKTIONS - , MONTERINGS - OG KONTROLBESTEMMELSER  2.1 . Almindelige bestemmelser  2.1.1 . Styreapparatet skal muliggoere en let og sikker styring af koeretoejet ; om noedvendigt skal det udstyres med servoanordning .  2.2 . Saerlige bestemmelser  2.2.1 . Betjeningsanordning  2.2.1.1 . Betjeningsanordningen skal tillade en bekvem betjening og give et godt greb ; den skal vaere saaledes indrettet , at styringen kan varieres i trin . Betjeningsanordningens bevaegelsesretning skal entydigt stemme overens med den tilsigtede retningsaendring for koeretoejet .  2.2.1.2 . Aktiveringskraften paa betjeningsanordningen maa ved overgang fra ligeud-koersel til det styreudslag , der er noedvendigt for at opnaa en vendekreds med 12 m radius , ikke overstige 25 kg . For saa vidt der forefindes hjaelpekraftanordning , maa aktiveringskraften ved bortfald af denne ikke overstige 60 kg .  2.2.1.3 . Bestemmelsen under punkt 2.2.1.2 . kontrolleres ved , at koeretoejet fra ligeud-koersel ved en hastighed af 10 km/t koeres ind i en spiral . Indtil det oejeblik , hvor de styrende hjuls styreudslag svarer til en radius i vendekredsen paa 12 m , maales aktiveringskraften paa betjeningsanordningen , og denne kraft maa ikke overskride det foreskrevne . Tiden for vendemanoevren ( d.v.s . tiden fra begyndelsen af aktiveringen af betjeningsanordningen til det oejeblik , den afsluttende maalestilling ved 12 m venderadius er naaet ) maa normalt ikke andrage mere end 4 sekunder og ved svigt af servostyringen ikke mere end 6 sekunder . Der skal udfoeres en vendemanoevre til hoejre og en vendemanoevre til venstre .  2.2.2 . Styretransmission  2.2.2.1 . Koeretoejet skal vaere styrbart , ogsaa naar de hydrauliske , pneumatiske eller elektriske dele af transmissionen svigter helt eller delvis .  2.2.2.2 . Mekaniske transmissioner skal vaere saaledes dimensioneret , at de kan modstaa de under drift forekommende paavirkninger . De skal vaere lettilgaengelige med henblik paa vedligeholdelse og inspektion .  2.2.3 . Styrende hjul  2.2.3.1 . De styrende hjul maa ikke vaere baghjulene alene . Undtaget fra denne bestemmelse er saettevogne .  2.2.3.2 . Motorkoeretoejer , paa hvilke ogsaa baghjulene er styrende , skal underkastes foelgende proeve :  2.2.3.2.1 . Motorkoeretoejet skal , uden at foereren noedsages til at foretage unormale styrekorrektioner , kunne koere ligeud ad en jaevn , vandret vejbane med en hastighed af 80 km/t eller med den konstruktivt betingede maksimalhastighed , hvis denne er lavere end 80 km/t .  2.2.3.3 . Paahaengskoeretoejer skal i foelgende tilfaelde underkastes den i punkt 2.2.3.2.1 . beskrevne proeve ved en hastighed af 80 km/t eller ved den af fabrikanten angivne teknisk tilladte hastighed :   - naar paahaengsvognen har mere end én aksel med styrende hjul ,   - for saettevognes vedkommende , naar vognen har mindst én aksel med styrende hjul .  2.2.4 . Saerlige anordninger  2.2.4.1 . Fuld servostyring er ikke tilladt .  2.2.4.2 . Hvis en partiel servostyring ikke har egen kraftkilde , skal apparatet vaere forsynet med et energireservoir . Hvis der anvendes trykluft som energi , skal trykluftbeholderen vaere sikret ved en overtryksventil uden returstroem .  2.2.4.3 . Koeretoejet skal vaere styrbart i tilfaelde af , at den saerlige anordning svigter .


Avis juridique important

|

31986L0299

Kommissionens fjerde direktiv 86/299/EØF af 3. juni 1986 om ændring af bilaget til Rådets direktiv 74/63/EØF om fastsættelse af størsteindhold af uønskede stoffer og produkter i foderstoffer

EF-Tidende nr. L 189 af 11/07/1986 s. 0040 - 0041 den finske specialudgave: kapitel 3 bind 21 s. 0137  den svenske specialudgave: kapitel 3 bind 21 s. 0137

*****  KOMMISSIONENS  FJERDE DIREKTIV  af 3. juni 1986  om aendring af bilaget til Raadets direktiv 74/63/EOEF om fastsaettelse af stoersteindhold af uoenskede stoffer og produkter i foderstoffer  (86/299/EOEF)  KOMMISSIONEN FOR DE EUROPAEISKE  FAELLESSKABER HAR -  under henvisning til traktaten om oprettelse af Det europaeiske oekonomiske Faellesskab,  under henvisning til Raadets direktiv 74/63/EOEF af 17. december 1973 om fastsaettelse af stoersteindhold af uoenskede stoffer og produkter i foderstoffer (1), senest aendret ved forordning (EOEF) nr. 3768/85 (2), saerlig artikel 6, og  ud fra foelgende betragtninger:  Det fastsaettes i direktiv 74/63/EOEF, at bilagets indhold til stadighed skal tilpasses udviklingen i den videnskabelige og tekniske viden;  naar der ikke findes saerlige bestemmelser for tilskudsfoderblandinger, maa indholdet i disse af uoenskede substanser og produkter ikke overstige det indhold, der er fastsat i bilaget i direktivet for fuldfoderblandinger, naar der tages hensyn til fortyndingen ved anvendelsen;  det har vist sig, at overholdelse af denne regel ikke altid gjorde det muligt at sikre overholdelsen af det fastsatte stoersteindhold for fuldfoderblandinger i tilfaelde, hvor tilskudsfoderblandinger i den daglige ration gives sammen met andre foderstoffer, som selv er forurenede; forekomsten af visse uoenskede substanser eller produkter i tilskudsfoderblandinger boer derfor begraenses ved fastsaettelse af passende stoersteindhold;  de i dette direktiv fastsatte foranstaltninger er i overensstemmelse med udtalelse fra Den staaende Foderstofkomité -  UDSTEDT FOELGENDE DIREKTIV:  Artikel 1  Bilaget til direktiv 74/63/EOEF aendres som angivet i bilaget til naervaerende direktiv.  Artikel 2  Medlemsstaterne saetter de noedvendige administrativt eller ved lov fastsatte bestemmelser i kraft for senest den 31. december 1987 at efterkomme bestemmelserne i artikel 1. De underretter straks Kommissionen herom.  Artikel 3  Dette direktiv er rettet til medlemsstaterne.  Udfaerdiget i Bruxelles, den 3. juni 1986.  Paa Kommissionens vegne  Frans ANDRIESSEN  Naestformand  (1) EFT nr. L 38 af 11. 2. 1974, s. 31.  (2) EFT nr. L 362 af 31. 12. 1985, s. 8.  BILAG  1. I del A »Stoffer (ioner eller elementer)« i bilaget foretages foelgende aendringer:  1.1. Position nr. 1 »Arsenik« suppleres saaledes:  1.2.3 //  //  //  // Stoffer, produkter   // Foderstoffer  // Stoerste indhold i mg/kg (ppm) foderstof, beregnet paa basis af et vandindhold paa 12 %   //    //   //   //  // Tilskudsfoderblandinger med undtagelse af:   // 4   //  // - mineralblandinger   // 12   //    //   //  1.2. Position nr. 2 »Bly« suppleres saaledes:  1.2.3 //  //  //  // Stoffer, produkter   // Foderstoffer  // Stoerste indhold i mg/kg (ppm) foderstof, beregnet paa basis af et vandindhold paa 12 %   //    //   //   //  // Tilskudsfoderblandinger med undtagelse af:   // 10   //  // - mineralblandinger   // 30   //    //   //  1.3. Position nr. 3 »Fluor« suppleres saaledes:  1.2.3 //  //  //  // Stoffer, produkter   // Foderstoffer  // Stoerste indhold i mg/kg (ppm) foderstof, beregnet paa basis af et vandindhold paa 12 %   //    //   //   //   // Andre tilskudsfoderblandinger   // 125 (2)   //    //   //  (2) Fluorindhold beregnet paa grundlag af et fosforindhold i foderblandingen paa 1 %.  1.4. Position nr. 4 »Kviksoelv« suppleres saaledes:  1.2.3 //  //  //  // Stoffer, produkter   // Foderstoffer  // Stoerste indhold i mg/kg (ppm) foderstof, beregnet paa basis af et vandindhold paa 12 %   //    //   //   //  // Tilskudsfoderblandinger med undtagelse af tilskudsfoderblandinger til hunde og katte   // 0,2   //    //  //  2. I del B »Produkter«, position nr. 1 »Aflatoxin«, indsaettes i stedet for ordene »Tilskudsfoderblandinger til malkekvaeg« i kolonnen »Foderstoffer« og tallet »0,01« i kolonnen »Stoersteindhold« foelgende tekst:  1.2.3 //  //  //  // Stoffer, produkter   // Foderstoffer  // Stoerste indhold i mg/kg (ppm) foderstof, beregnet paa basis af et vandindhold paa 12 %   //    //   //   //  // Tilskudsfoderblandinger til kvaeg, faar og geder (med undtagelse af tilskudsfoderblandinger til malkeproducerende dyr, kalve og lam)   // 0,05   //   // Tilskudsfoderblandinger til svin og fjerkrae (med undtagelse af unge dyr)   // 0,03  //   // Andre tilskudsfoderblandinger   // 0,01   //    //  //


Avis juridique important

|

31998L0039

Kommissionens direktiv 98/39/EF af 5. juni 1998 om tilpasning til den tekniske udvikling af Rådets direktiv 75/321/EØF vedrørende styreapparater for landbrugs- eller skovbrugshjultraktorer (EØS-relevant tekst)

EF-Tidende nr. L 170 af 16/06/1998 s. 0015 - 0015

KOMMISSIONENS DIREKTIV 98/39/EF af 5. juni 1998 om tilpasning til den tekniske udvikling af Rådets direktiv 75/321/EØF vedrørende styreapparater for landbrugs- eller skovbrugshjultraktorer (EØS-relevant tekst) KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 75/321/EØF af 20. maj 1975 om indbyrdes tilnærmelse af medlemsstaternes lovgivning om styreapparater for landbrugs- eller skovbrugshjultraktorer (1), senest ændret ved Europa-Parlamentets og Rådets direktiv 97/54/EF (2), særlig artikel 4, ogud fra følgende betragtninger:Motorstop bør nu også anses som årsag til, at den særlige anordning til frembringelse af hjælpekraft svigter med eventuel blokering af styreapparatet til følge;direktiv 75/321/EØF bør derfor ændres;de i dette direktiv fastsatte bestemmelser er i overensstemmelse med udtalelse fra det udvalg for tilpasning til den tekniske udvikling, som er nedsat ved Rådets direktiv 74/150/EØF (3), senest ændret ved direktiv 97/54/EF -UDSTEDT FØLGENDE DIREKTIV:Artikel 1 I bilaget til direktiv 75/321/EØF affattes punkt 2.2.4.1.2, første punktum, således:»Når traktoren er udstyret med servostyreapparater som defineret under punkt 1.2.1.3, og disse har en rent hydraulisk transmission, skal det i tilfælde af, at den særlige anordning eller motoren svigter, være muligt ved hjælp af en særlig hjælpeanordning at udføre de i punkt 2.2.1.3 omtalte manøvrer.«Artikel 2 1. Fra den 1. maj 1999 kan medlemsstaterne ikke:- nægte EF-typegodkendelse eller udstedelse af det dokument, der er omhandlet i artikel 10, stk. 1, tredje led, i direktiv 74/150/EØF, for en traktortype, eller nægte national typegodkendelse- forbyde første ibrugtagning af en traktor,hvis køretøjerne opfylder forskrifterne i direktiv 75/321/EØF, som ændret ved nærværende direktiv.2. Fra den 1. oktober 1999 kan medlemsstaterne:- ikke længere udstede det dokument, der er omhandlet i artikel 10, stk. 1, tredje led, i direktiv 74/150/EØF, for en traktortype, hvis den ikke opfylder forskrifterne i direktiv 75/321/EØF, som ændret ved nærværende direktiv- nægte national typegodkendelse af en traktortype, hvis den ikke opfylder forskrifterne i direktiv 75/321/EØF som ændret ved nærværende direktiv.Artikel 3 1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. april 1999. De underretter straks Kommissionen herom.Når medlemsstaterne vedtager disse love og administrative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne.2. Medlemsstaterne meddeler Kommissionen teksten til de vigtigste nationale forskrifter, som de udsteder på det område, der er omfattet af dette direktiv.Artikel 4 Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.Artikel 5 Dette direktiv er rettet til medlemsstaterne.Udfærdiget i Bruxelles, den 5. juni 1998.På Kommissionens vegneMartin BANGEMANNMedlem af Kommissionen(1) EFT L 147 af 9. 6. 1975, s. 24.(2) EFT L 277 af 10. 10. 1997, s. 24.(3) EFT L 84 af 28. 3. 1974, s. 10.


Avis juridique important

|

32001L0023

Rådets direktiv 2001/23/EF af 12. marts 2001 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter

EF-Tidende nr. L 082 af 22/03/2001 s. 0016 - 0020

Rådets direktiv 2001/23/EFaf 12. marts 2001om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifterRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 94,under henvisning til forslag fra Kommissionen,under henvisning til udtalelse fra Europa-Parlamentet(1),under henvisning til udtalelse fra Det Økonomiske og Sociale Udvalg(2), ogud fra følgende betragtninger:(1) Rådets direktiv 77/187/EØF af den 14. februar 1977 om tilnærmelse af medlemsstaternes lovgivning om varetagelse af arbejdstagernes rettigheder i forbindelse med overførsel af virksomheder eller bedrifter eller af dele af virksomheder eller bedrifter(3) har været underkastet omfattende ændringer(4). Direktivet bør derfor kodificeres, således at dets bestemmelser kan fremtræde klart og rationelt.(2) Både på nationalt plan og på fællesskabsplan medfører den økonomiske udvikling, at der sker ændringer i virksomhedernes struktur blandt andet i forbindelse med overførsel af virksomheder eller bedrifter eller dele af virksomheder eller bedrifter til andre indehavere som følge af overdragelse eller fusion.(3) Det er nødvendigt at fastsætte bestemmelser til beskyttelse af arbejdstagerne i tilfælde af ny indehaver især for at sikre varetagelsen af deres rettigheder.(4) Der er stadig forskelle mellem medlemsstaterne for såvidt angår omfanget af beskyttelsen af arbejdstagerne på dette område; disse forskelle bør mindskes.(5) I fællesskabspagten om arbejdstagernes grundlæggende arbejdsmarkedsmæssige og sociale rettigheder, som blev vedtaget den 9. december 1989 (socialpagten), hedder det i punkt 7, 17 og 18 bl. a., at "etableringen af det indre marked skal føre til en forbedring af arbejdstagernes leve- og arbejdsvilkår inden for Det Europæiske Fællesskab. Denne forbedring skal desuden om fornødent indebære en udvikling af visse aspekter af arbejdsmarkedslovgivningen, såsom procedurerne ved kollektiv afskedigelse og i forbindelse med konkurs. Informationen og høringen af arbejdstagerne samt disses medbestemmelse skal udbygges på passende vis under hensyntagen til gældende praksis i de forskellige medlemsstater. Denne information, høring og medbestemmelse skal gennemføres i god tid, især i forbindelse med omstruktureringer eller fusioner mellem virksomheder, som vil kunne påvirke arbejdstagernes beskæftigelse".(6) I 1977 vedtog Rådet direktiv 77/187/EØF for at fremme en harmonisering af de relevante nationale love, som sikrer varetagelse af arbejdstagernes rettigheder og pålægger overdragere og erhververe at informere og høre arbejdstagernes repræsentanter i rimelig tid.(7) Ovennævnte direktiv blev senere ændret på baggrund af følgerne af det indre marked, tendenserne i medlemsstaternes lovgivning med hensyn til at redde virksomheder i økonomiske vanskeligheder, De Europæiske Fællesskabers Domstols retspraksis. Rådets direktiv 75/129/EØF af 17. februar 1975 om tilnærmelse af medlemsstaternes lovgivninger vedrørende kollektive afskedigelser(5) og den lovgivning, der allerede gælder i de fleste medlemsstater.(8) Af hensyn til retssikkerheden og gennemsigtigheden skulle begrebet overførsel afklares på baggrund af Domstolens retspraksis. Denne afklaring ændrer ikke anvendelsesområdet for direktiv 77/187/EØF som fortolket af Domstolen.(9) Socialpagten erkender betydningen af at bekæmpe alle former for forskelsbehandling, herunder forskelsbehandling på grund af køn, hudfarve, race, religiøs, politisk eller anden overbevisning.(10) Dette direktiv berører ikke medlemsstaternes forpligtelser med hensyn til de gennemførelsesfrister i direktiv 77/187/EØF og ændringer heraf, der er nævnt i bilag I, del B -UDSTEDT FØLGENDE DIREKTIV:KAPITEL IAnvendelsesområde og definitionerArtikel 11. a) Dette direktiv finder anvendelse på overførsel af en virksomhed eller bedrift eller af en del af en virksomhed eller bedrift til en anden indehaver som følge af en overdragelse eller fusion.b) Som overførsel i henhold til dette direktiv anses overførsel af en økonomisk enhed, der bevarer sin identitet, forstået som en helhed af midler, der er organiseret med henblik på udøvelse af en økonomisk aktivitet, uanset om den er væsentlig eller accessorisk, jf. dog litra a) og de følgende bestemmelser i denne artikel.c) Dette direktiv finder anvendelse på offentligretlige og privatretlige virksomheder, der udøver en økonomisk aktivitet, uanset om de opererer med gevinst for øje. En administrativ omorganisering af offentlige administrative myndigheder eller en overførsel af administrative funktioner mellem offentlige administrative myndigheder er ikke en overførsel i dette direktivs forstand.2. Dette direktiv gælder, når den virksomhed eller bedrift eller den del af en virksomhed eller bedrift, som skal overføres, er beliggende inden for det område, hvor traktaten finder anvendelse.3. Dette direktiv finder ikke anvendelse på søgående skibe.Artikel 21. I dette direktiv forstås ved:a) "overdrager": enhver fysisk eller juridisk person, der som følge af en overførsel efter artikel 1, stk. 1, ophører med at være indehaver af virksomheden eller bedriften eller af en del af virksomheden eller bedriftenb) "erhverver": enhver fysisk eller juridisk person, der som følge af en overførsel efter artikel 1, stk. 1, bliver indehaver af virksomheden eller bedriften eller af en del af virksomheden eller bedriftenc) "repræsentanter for arbejdstagerne" og beslægtede udtryk: repræsentanter for arbejdstagerne i henhold til lovgivning eller praksis i medlemsstaterned) "arbejdstager": enhver person, som i den pågældende medlemsstat er beskyttet som arbejdstager i henhold til den nationale lovgivning.2. Dette direktiv berører ikke national lovgivning med hensyn til definitionen af arbejdskontrakt eller arbejdsforhold.Medlemsstaterne kan dog ikke udelukke arbejdskontrakter eller arbejdsforhold fra dette direktivs anvendelsesområde alene på grund af:a) det antal arbejdstimer, som er præsteret eller skal præsteresb) at det drejer sig om et arbejdsforhold, der er reguleret af en tidsbegrænset arbejdskontrakt, som defineret i artikel 1, nr. 1, i Rådets direktiv 91/383/EØF af 25. juni 1991 om supplering af foranstaltningerne til forbedring af sikkerheden og sundheden på arbejdsstedet for arbejdstagere, der har et tidsbegrænset ansættelsesforhold eller et vikaransættelsesforhold(6), ellerc) at det drejer sig om vikaransættelsesforhold som defineret i artikel 1, nr. 2, i direktiv 91/383/EØF, og den virksomhed eller bedrift eller den del af en virksomhed eller bedrift, der overføres, er eller er en del af et vikarbureau, som er arbejdsgiveren.KAPITEL IIVaretagelse af arbejdstagernes rettighederArtikel 31. Overdragerens rettigheder og forpligtelser i henhold til en arbejdskontrakt eller et arbejdsforhold, som bestod på tidspunktet for overførslen, overgår som følge af denne overførsel til erhververen.Medlemsstaterne kan bestemme, at overdrageren og erhververen efter datoen for overførslen hæfter solidarisk for forpligtelser, der er opstået inden datoen for overførslen som følge af en arbejdskontrakt eller et arbejdsforhold, der bestod på datoen for overførslen.2. Medlemsstaterne kan træffe passende foranstaltninger for at sikre, at overdrageren giver erhververen underretning om alle de rettigheder og forpligtelser, der vil blive overført til erhververen i henhold til denne artikel, for så vidt overdrageren er eller burde være bekendt med disse rettigheder og forpligtelser på tidspunktet for overførslen. Overdragerens manglende underretning af erhververen om sådanne rettigheder eller forpligtelser berører ikke overførslen af disse rettigheder eller forpligtelser og arbejdstagernes rettigheder over for erhververen og/eller overdrageren med hensyn til de pågældende rettigheder eller forpligtelser.3. Efter overførslen skal erhververen opretholde de løn- og arbejdsvilkår, som ifølge en kollektiv overenskomst gjaldt for overdrageren, indtil den kollektive overenskomst opsiges eller udløber, eller en anden kollektiv overenskomst træder i kraft eller får virkning.Medlemsstaterne kan begrænse den periode, hvori løn- og arbejdsvilkårene skal opretholdes, idet den dog ikke kan være kortere end ét år.4. a) Medmindre medlemsstaterne bestemmer andet, finder stk. 1 og 3 ikke anvendelse på arbejdstageres ret til ydelser i forbindelse med alderdom og invaliditet eller ydelser til efterladte i henhold til supplerende faglige eller tværfaglige forsikringsordninger, der findes ud over medlemsstaternes lovbestemte sociale sikringsordninger.b) Selv når medlemsstaterne ikke i henhold til litra a) bestemmer, at stk. 1 og 3 finder anvendelse på sådanne rettigheder, træffer de nødvendige foranstaltninger for at beskytte arbejdstagernes interesser og de personers interesser, som allerede har forladt overdragerens bedrift på tidspunktet for overførslen, for så vidt angår helt eller delvis erhvervet ret til ydelser i forbindelse med alderdom, herunder ydelser til efterladte, i henhold til supplerende faglige eller tværfaglige forsikringsordninger som omhandlet i litra a).Artikel 41. Overførsel af en virksomhed eller bedrift eller af en del af en virksomhed eller bedrift giver ikke i sig selv overdrageren eller erhververen nogen begrundelse for at foretage afskedigelser. Denne bestemmelse er ikke til hinder for, at der kan ske afskedigelser af økonomiske, tekniske eller organisatoriske årsager, der medfører beskæftigelsesmæssige ændringer.Medlemsstaterne kan bestemme, at første afsnit ikke skal gælde for visse afgrænsede kategorier af arbejdstagere, der ikke er dækket af medlemsstaternes lovgivning eller praksis vedrørende beskyttelse mod afskedigelse.2. Såfremt arbejdskontrakten eller arbejdsforholdet ophæves, fordi overførslen medfører en væsentlig ændring af arbejdsvilkårene til skade for arbejdstageren, anses arbejdsgiveren at være ansvarlig for arbejdskontraktens eller arbejdsforholdets ophævelse.Artikel 51. Medmindre medlemsstaterne bestemmer andet, gælder artikel 3 og 4 ikke for overførsel af en virksomhed eller bedrift eller af en del af en virksomhed eller bedrift, når der mod overdrageren er indledt konkursbehandling eller en anden tilsvarende insolvensbehandling, som tager sigte på realisering af overdragerens aktiver, og som er under tilsyn af en kompetent offentlig myndighed (som kan være en kurator, der er godkendt af en kompetent offentlig myndighed).2. Når artikel 3 og 4 gælder for overførsel under en insolvensbehandling, som er indledt mod en overdrager (uanset om behandlingen er indledt med henblik på realisering af overdragerens aktiver), og forudsat at denne behandling gennemføres under tilsyn af en kompetent offentlig myndighed (som kan være en kurator, der er fastsat ved national lovgivning) kan en medlemsstat bestemme:a) at uanset artikel 3, stk. 1, skal overdragerens økonomiske forpligtelser i henhold til arbejdskontrakter eller arbejdsforhold, som skal opfyldes inden overførslen eller indledningen af insolvensbehandling, ikke overgå til erhververen, forudsat at denne behandling i henhold til den pågældende medlemsstats lovgivning indebærer en beskyttelse, som mindst svarer til den, der gives i de situationer, der er omfattet af Rådets direktiv 80/987/EØF af 20. oktober 1980 om indbyrdes tilnærmelse af medlemsstaternes lovgivning om beskyttelse af arbejdstagerne i tilfælde af arbejdsgiverens insolvens(7), og, eller alternativtb) at erhververen, overdrageren eller en eller flere personer, der udfører overdragerens opgaver, på den ene side og arbejdstagernes repræsentanter på den anden side, dersom gældende lovgivning eller praksis tillader det, kan aftale ændringer i arbejdstagerens løn- og arbejdsvilkår med henblik på at bevare beskæftigelsesmuligheder ved at sikre, at virksomheden eller bedriften eller en del af virksomheden eller bedriften kan overleve.3. En medlemsstat kan anvende stk. 2, litra b), på en overførsel, når overdrageren befinder sig i en alvorlig økonomisk krise som defineret i den nationale lovgivning, forudsat at en sådan situation er fastslået af en kompetent offentlig myndighed og er åben for retlig kontrol, samt at den nationale lovgivning allerede indeholdt sådanne bestemmelser den 17. juli 1998.Kommissionen forelægger en rapport om virkningerne af denne bestemmelse inden den 17. juli 2003 og forelægger Rådet eventuelle passende forslag.4. Medlemsstaterne træffer de nødvendige foranstaltninger med henblik på at forhindre misbrug af insolvensbehandling på en sådan måde, at arbejdstagerne fratages de rettigheder, der er fastlagt i dette direktiv.Artikel 61. Såfremt en virksomhed eller bedrift eller en del af en virksomhed eller bedrift bevarer sin uafhængighed, har repræsentanterne eller repræsentationen for de af overførslen berørte arbejdstagere fortsat den retsstilling og funktion, som de havde inden datoen for overførslen, og som er fastsat i love eller administrative bestemmelser eller ved en overenskomst, forudsat at de nødvendige betingelser for sammensætning af en repræsentation for arbejdstagerne er til stede.Første afsnit finder ikke anvendelse, hvis de nødvendige betingelser for nyudpegning af repræsentanter for arbejdstagerne eller ny sammensætning af repræsentationen for arbejdstagerne er til stede i henhold til medlemsstaternes love eller administrative bestemmelser eller i henhold til en overenskomst med repræsentanterne for arbejdstagerne.Når der mod overdrageren er indledt konkursbehandling eller en anden tilvarende insolvensbehandling, som tager sigte på realisering af overdragerens aktiver, og som er under tilsyn af en kompetent offentlig myndighed (som kan være en kurator, der er godkendt af en kompetent offentlig myndighed), kan medlemsstaterne træffe de nødvendige foranstaltninger for at sikre, at de overførte arbejdstagere repræsenteres på behørig vis, indtil det nye valg eller den nye udpegning af arbejdstagerrepræsentanter har fundet sted.Såfremt en virksomhed eller bedrift eller en del af en virksomhed eller bedrift ikke bevarer sin uafhængighed, træffer medlemsstaterne de nødvendige foranstaltninger for at sikre, at de overførte arbejdstagere, som var repræsenteret inden overførslen, fortsat repræsenteres på behørig vis i den periode, der er nødvendig for på ny at kunne sammensætte eller udpege en repræsentation for arbejdstagerne i overensstemmelse med national lovgivning eller praksis.2. Såfremt mandatet for repræsentanterne for de af overførslen berørte arbejdstagere udløber på grund af denne overførsel, er disse repræsentanter stadig omfattet af de beskyttelsesforanstaltninger, som er fastsat i medlemsstaternes love eller administrative bestemmelser, eller som anvendes i henhold til gældende praksis.KAPITEL IIIInformation og høringArtikel 71. Overdrageren og erhververen skal underrette repræsentanterne for deres respektive arbejdstagere, som berøres af en overførsel, om følgende forhold:- datoen eller den foreslåede dato for overførslen- grunden til overførslen- overførslens juridiske, økonomiske og sociale følger for arbejdstagerne- påtænkte foranstaltninger over for arbejdstagerne.Overdrageren skal give sine arbejdstageres repræsentanter disse oplysninger i rimelig tid, inden overførslen gennemføres.Erhververen skal give sine arbejdstageres repræsentanter disse oplysninger i rimelig tid, og under alle omstændigheder inden arbejdstagernes beskæftigelses- og arbejdsvilkår berøres direkte af overførslen.2. Når overdrageren eller erhververen overvejer foranstaltninger for deres arbejdstagere, er de forpligtet til i rimelig tid at indlede forhandlinger med deres arbejdstageres repræsentanter med henblik på at nå til en aftale.3. De medlemsstater, hvis love eller administrative bestemmelser åbner mulighed for, at repræsentanter for arbejdstagerne kan rette henvendelse til en voldgiftsinstans for at opnå afgørelse vedrørende de foranstaltninger, der skal træffes for arbejdstagerne, kan begrænse de i stk. 1 og 2 fastsatte forpligtelser, hvis overførslen forårsager en ændring af selve bedriften, som kan medføre væsentlige ulemper for en stor del af arbejdstagerne.Informationen og høringen skal mindst omfatte de foranstaltninger, der påtænkes gennemført for arbejdstagerne.Informationen og høringen skal finde sted i rimelig tid inden ændringen af bedriften som nævnt i første afsnit.4. Forpligtelserne i henhold til denne artikel gælder, uanset om beslutningen om overførsel tages af arbejdsgiveren eller af en virksomhed, som kontrollerer arbejdsgiveren.Når der fremsættes påstand om brud på kravene om information og høring efter dette direktiv, kan arbejdsgiveren ikke gøre gældende, at et sådant brud skyldes, at den virksomhed, som kontrollerer arbejdsgiveren, ikke har givet ham den nødvendige information.5. Medlemsstaterne kan begrænse de i stk. 1, 2 og 3 fastsatte forpligtelser til virksomheder eller bedrifter, der for så vidt angår antallet af beskæftigede arbejdstagere opfylder betingelserne for valg eller udpegelse af en kollegial instans, der repræsenterer arbejdstagerne.6. Medlemsstaterne træffer bestemmelse om, at berørte arbejdstagere i de tilfælde, hvor der i en virksomhed eller bedrift af årsager, der ikke skyldes arbejdstagerne, ikke findes arbejdstagerrepræsentanter, på forhånd skal informeres om:- datoen eller den foreslåede dato for overførslen- grunden til overførlsen- overførslens juridiske, økonomiske og sociale følger for arbejdstagerne- påtænkte foranstaltninger over for arbejdstagerne.KAPITEL IVAfsluttende bestemmelserArtikel 8Dette direktiv berører ikke medlemsstaternes mulighed for at anvende eller indføre love eller administrative bestemmelser, der er mere gunstige for arbejdstagerne, eller at fremme eller tillade anvendelsen af overenskomstmæssige bestemmelser, der er mere gunstige for arbejdstagerne.Artikel 9Medlemsstaterne indfører i deres nationale retsorden de nødvendige bestemmelser for, at enhver arbejdstager og arbejdstagerrepræsentant, der anser sine rettigheder for krænket som følge af manglende overholdelse af kravene i dette direktiv, kan gøre disse rettigheder gældende for en retslig instans efter eventuelt at have indbragt sagen for andre kompetente instanser.Artikel 10Kommissionen forelægger inden den 17. juli 2006 Rådet en analyse af virkningerne af bestemmelserne i dette direktiv. Den forelægger om fornødent forslag til eventuelt nødvendige ændringer.Artikel 11Medlemsstaterne underretter Kommissionen om de administrativt eller ved lov fastsatte bestemmelser, som de vedtager på det område, der er omfattet af dette direktiv.Artikel 12Direktiv 77/187/EØF, som ændret ved det i bilag I, del A, anførte direktiv, ophæves, dog uden at medlemsstaternes forpligtelser med hensyn til de gennemførelsesfrister, der er anført i bilag I, del B, berøres heraf.Henvisninger til det ophævede direktiv gælder som henvisninger til nærværende direktiv og læses i henhold til den i bilag II anførte sammenligningstabel.Artikel 13Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.Artikel 14Dette direktiv er rettet til medlemsstaterne.Udfærdiget i Bruxelles, den 12. marts 2001.På Rådets vegneB. RingholmFormand(1) Udtalelse afgivet den 25.10.2000 (endnu ikke offentliggjort i EFT).(2) EFT C 367 af 20.12.2000, s. 21.(3) EFT L 61 af 5.3.1977, s. 26.(4) Jf. bilag I, del A.(5) EFT L 48 af 22.2.1975, s. 29. Direktivet er erstattet af direktiv 98/59/EF (EFT L 225 af 12.8.1998, s. 16).(6) EFT L 206 af 29.7.1991, s. 19.(7) EFT L 283 af 20.10.1980, s. 23. Direktivet er senest ændret ved tiltrædelsesakten af 1994.BILAG IDEL AOphævet direktiv og ændringsdirektiv(jf. artikel 12)Rådets direktiv 77/187/EØF (EFT L 61 af 5.3.1977, s. 26)Rådets direktiv 98/50/EF (EFT L 201 af 17.7.1998, s. 88)DEL BFrist for gennemførelse i national lovgivning(jf. artikel 12)>TABELPOSITION>BILAG IISAMMENLIGNINGSTABEL>TABELPOSITION>